शनिवार की दोपहर तक बीसीसीआई के प्रमुख श्रीनिवासन पर काफी दबाव बढ़ गया था। ऐसा लगने लगा था कि कुछ घंटों में ही वे इस्तीफा दे देंगे। लेकिन, सरकार के ‘उदार’ रवैए का आकलन करके श्रीनिवासन ने कुर्सी बचाने के लिए नए सिरे से जोर-अजमाइश शुरू कर दी है। उन्होंने कहना शुरू किया है कि वे गुनहगार नहीं हैं, ऐसे में वे इस्तीफा क्यों दें? उन्होंने यहां तक कह डाला कि कानून अपना काम करेगा, लेकिन दबाव में वे इस्तीफा नहीं देंगे। उनसे कोई जोर-जबरदस्ती करके इस्तीफा नहीं ले सकता। वे अपना पक्ष बीसीसीआई के सदस्यों के सामने रखने जा रहे हैं।